Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 6. melléklet a 118/2011. (VII. 11.) Korm. rendelethez
Paragraph Index: 1277

c) az üzemeltetési tapasztalatokra, átalakításokra és eljárásrend-módosításokra. 6.3.2.1100. Biztosítani kell, hogy a munkavállalók részletesen ismerkedjenek meg az üzemeltetési utasítások és eljárásrendek tartalmával, beleértve azok változtatását is. 6.3.2.1200. Az engedélyesnek mindig rendelkeznie kell elegendõ számú és szaktudású saját személyzettel és erõforrással ahhoz, hogy ismerje és értse az átmeneti tároló engedélyezési alapját, az átmeneti tároló tényleges felépítését, üzemeltetését és mûködését az átmeneti tároló minden üzemállapotában. 6.3.2.1300. Biztosítani kell, hogy az üzemeltetési utasítások és eljárásrendek a munkavállalók számára a munkahelyen rendelkezésre álljanak. A munkavállalók tevékenysége 6.3.2.1400. A nukleáris létesítmény teljes élettartama alatt minden munkavégzést a hatályos szabályzatokkal, szabványokkal, elõírásokkal, a gyakorlattal és adminisztratív szabályozással összhangban kell tervezni és megvalósítani. A munkavégzés szabályozott feltételek között, jóváhagyott érvényes kezelési, karbantartási, tesztelési, üzemzavar-elhárításiutasítások,eljárásrendek,tervek, rajzokvagy egyéb szabályozások(a továbbiakban:üzemeltetési utasítás) alkalmazásával történhet, amelyeket rendszeresen és módszeresen felül kell vizsgálni a megfelelõség és hatékonyság érdekében. 6.3.2.1500. Csak az erre kijelölt és a szükséges képesítéssel rendelkezõ munkavállalóknak szabad az átmeneti tároló üzemeltetésében bármilyen változtatást létrehozniuk. Ki kell zárni annak lehetõségét, hogy a nukleáris biztonsággal kapcsolatosfelelõs döntések meghozatalába,az intézkedések elhatározásábaés végrehajtásábamás munkavállalókis beleavatkozzanak. 6.3.2.1600. Az Üzemeltetési Feltételek és Korlátok szükség szerinti felülvizsgálatáért és az érvényes utasítások betartásáért az üzemeltetõ szervezet vezetõsége felelõs. A felülvizsgálatnak figyelembe kell venni a saját és a nemzetközi tapasztalatokat, a tudományos és technológiai fejlõdést, az elvégzett átalakításokat és az átmeneti tároló biztonsági elemzéseinek változását. 6.3.2.1700. A munkavállalók számára a feladatok begyakoroltatásának és az üzemviteli eljárások fejlesztésének teljes mértékben összeegyeztethetõnek kell lennie a feladatok és rendszerek, rendszerelemnek tervezésével. Az üzemviteli elõírások jóváhagyása során értelmezhetõségüket és megvalósíthatóságukat ellenõrizni kell. Figyelembe kell venni a nukleáris biztonság szempontjából fontos rendszerekre, rendszerelemekre vonatkozó elõírásokat, és meg kell határozni a biztonsági kultúra fejlesztésének lehetõségeit. Elemezni kell az emberi kapcsolatok – elsõsorban a függõségi viszonyok – hatásait a munkavállalók tevékenységére. 6.3.2.1800. Az engedélyesnek kapcsolatot kell tartania a tervezésben és a létesítésében részt vett szervezetekkel az üzemeltetési tapasztalat visszacsatolása, és ha szükséges, rendszerelem hiba, vagy esemény esetén tanácsadás kérése céljából. 6.3.3. Az üzemeltetés szabályozása 6.3.3.0100. Az átmeneti tárolóban az üzemeltetéssel összefüggõ tevékenységeknek biztosítaniuk kell a nukleáris létesítmény nukleáris biztonságát a normál üzem, a várható üzemi események és a tervezési üzemzavarok során. 6.3.3.0200. A normál üzem, várható üzemi események és a tervezési üzemzavarok kezelése során végrehajtandó tevékenységeket írott szabályozás alapján kell végezni. 6.3.3.0300. Az üzemeltetéssel összefüggõ tevékenységekre vonatkozó szabályozást az átmeneti tároló üzemeltetését megalapozó dokumentumok, a releváns tervezõi és gyártómûvi elõírások, a tapasztalatok, valamint a különbözõ üzemeltetéssel összefüggõ tevékenységek kialakítására és végrehajtására vonatkozó nukleáris biztonsági követelmények és szabványok alapján kell kidolgozni, aktualizálni. 6.3.3.0400. Az átmeneti tárolóban bekövetkezõ eseményeket ki kell vizsgálni, és az ahhoz szükséges javító intézkedések szabályozott végrehajtásával az események ismétlõdését, és a hasonló események bekövetkezését meg kell akadályozni. 6.3.3.0500. Az üzemeltetés nukleáris biztonságának értékelése szempontjából lényeges adatok körét meg kell határozni, és az adatokat gyûjteni, értékelni, a nukleáris biztonság garantálása érdekében hasznosítani kell. 6.3.3.0600. Az alapvetõ biztonsági funkciók helyreállítására és a radiológiai következmények korlátozására vonatkozó jóváhagyott intézkedési tervek alapján a balesetek kezelésére fel kell készülni. 6.3.3.0700. Speciális üzemzavar-kezelési eljárásokat, intézkedéseket kell kidolgozni földrengés esetére. Szabályozni kell az átmeneti tároló üzemének és kiszolgálásának megszervezését, a földrengést követõ állapot értékelését. 6.3.3.0800. Az átmeneti tároló üzemeltetését befolyásoló ideiglenes módosítások számát minimalizálni kell. 6.3.3.0900. Az átmeneti tárolót a leszerelési tervek figyelembevételével kell üzemeltetni. 6.3.4. A fûtõelemkötegek kezelése 6.3.4.0100. Az átmeneti tároló üzemeltetése során a fûtõelemkötegek épségét biztosítani kell. Az engedélyesnek hatékony, a fûtõelemkötegek épségét biztosító programmal kell rendelkeznie. 6.3.4.0200. A fûtõelemkötegek tárolásának megfelelõségét a nukleáris létesítmény üzemeltetése során folyamatosan igazolni kell. 6.3.4.0300. Az átmeneti tárolóban az átvételi kritériumoknak megfelelõ fûtõelemkötegek helyezhetõk el. 6.3.4.0400. A fûtõelemkötegekátvételekorazátvételikritériumokteljesülésétvizsgálni,igazolniésdokumentálnikell. 6.3.4.0500. Az átmeneti tárolót az elemzések által meghatározott tartalék tárolókapacitás fenntartásával kell üzemeltetni. 6.3.4.0600. Az átvételi kritériumoknak meg nem felelõ fûtõelemkötegek biztonságos kezelésére belsõ szabályozást kell alkalmazni. 6.3.4.0700. A fûtõelemkötegek tárolási korlátok meghaladását okozó esetleges degradációjának biztonságos kezelésére belsõ szabályozást kell alkalmazni. 6.3.4.0800. A tárolt fûtõelemkötegeket nyilvántartásba kell venni, és biztosítani kell a biztosítéki ellenõrzés lehetõségét. 6.3.4.0900. A fûtõelemkötegekkel kapcsolatos valamennyi tevékenység végzésekor jóváhagyott követelményeket, rendszabályokat és eljárásrendeket kell alkalmazni, ezen belül különösen az alábbi tevékenységeknél:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes